Brokkoli bil-kappar iggriljati
Ingredjenti 1 brokkoli 2 irjus tat-tewm, imqattgħa rqiq 1 kuċċarina żejt taż-żebbuġa 1 kuċċarina kappar nofs bżaru aħmar, imqatta' biċċiet żgħar 1 kuċċarina ħall aħmar bżar u melħ Metodu Ipprepara l-brokkoli billi taqta' l-fjuri u tqatta' biċċiet il-kumplament Saħħan ħafna l-grill tal-forn u poġġi l-gradilja qribu kemm tista'. Ħallat flimkien il-brokkoli, it-tewm, iż-żejt, il-kappar u l-bżaru aħmar. Poġġihom fuq tilar tal-forn. Roxx ftit bżar u melħ. Poġġi taħt il-grill għal madwar 3-4minuti sakemm tara li saru. Ħallathom mal-ħall u servi.